LOPPUKÄYTTÄJÄN OHJELMISTOLISENSSISOPIMUS

LUE TÄMÄ SOPIMUS TARKOIN ENNEN OHJELMISTON ASENTAMISTA.

ASENTAMALLA JA KÄYTTÄMÄLLÄ OHJELMISTOA SITOUDUT SEURAAVIIN SOPIMUSEHTOIHIN. JOS ET HYVÄKSY NÄITÄ SOPIMUSEHTOJA, ÄLÄ ASENNA ÄLÄKÄ KÄYTÄ OHJELMISTOA.

Tämän ohjelmiston omistaa EMOTUM Pty Ltd of 410/3 Gladstone Street, Newtown, 2042, Sydney, New South Wales, Australia (”EMOTUM”).  Ellei EMOTUM tai Internet-palveluntarjoajasi (”palveluntarjoaja”) ole tarjonnut tätä ohjelmistoa sinulle muilla EMOTUMin etukäteen hyväksymillä ehdoilla, voit käyttää tätä ohjelmistoa sekä EMOTUMin sitä varten toimittamaa dokumentaatiota, virheenkorjauksia ja päivityksiä (jäljempänä yhdessä ”ohjelmistoa”) seuraavilla ehdoilla.

Alla loppukäyttäjän ohjelmistolisenssisopimus suomeksi. Huomaathan, että suomenkieliset ehdot ovat käännöksiä englanninkielisistä ja mikäli ehtojen tulkinnassa on ristiriitaa, sovelletaan ensisijaisesti englanninkielisiä ehtoja.

1. Ohjelmiston rajoitettu käyttöoikeus

EMOTUM myöntää sinulle ei-yksinomaisen ja ei-siirrettävän lisenssin
(a) asentaa ja käyttää ohjelmistoa yhdessä tai useammassa PC-tietokoneessa koneella luettavassa muodossa yksinomaisena käyttötarkoituksena palveluntarjoajasi tarjoamien Internet-yhteyspalveluiden käyttö; sekä

(b) säilyttää yhtä varmuuskopiota ohjelmistosta arkistointi- ja palautustarkoituksiin.

2. Ohjelmiston muu käyttö ei ole sallittu

Edellä oleva lisenssi määrittää kaikki oikeutesi ohjelmiston suhteen.  Ohjelmisto sisältää EMOTUMin ja sen alihankkijoiden omistamaa tekijänoikeudella suojattua aineistoa, liikesalaisuuksia ja tietoja, joihin kohdistuu omistusoikeus. Näin ollen et saa purkaa ohjelmistoa, tutkia sen valmistustapaa perusteellisesti, muokata sitä etkä muuttaa sitä ihmisen luettavaan muotoon. Et saa vuokrata, lainata, alilisensoida etkä jaella ohjelmiston kappaleita. Et saa luoda ohjelmistosta johdettuja ohjelmistoja. Et saa siirtää ohjelmistoa sähköisesti verkon, puhelinyhteyden tai muun välineen kautta muutoin kuin käyttääksesi ohjelmistoa sen edellä tarkoitettuun tarkoitukseen. Saat käyttää ohjelmistoa vain omistamissasi tai vuokraamissasi tietokonejärjestelmissä. Et saa poistaa etkä muuttaa sinulle tämän sopimuksen mukaisesti toimitetuissa ohjelmiston kappaleissa olevia tavaramerkkejä, kauppanimiä, tekijänoikeustietoja etkä muita omistusoikeuksia koskevia tietoja etkä merkkejä.

3. Tämän sopimuksen ja sen mukaisten oikeuksien voimassaolo ja päättyminen

Jos palveluntarjoajasi on toimittanut tämän ohjelmiston sinulle osana koekäyttöä, tämä sopimus ja oikeutesi käyttää ohjelmistoa päättyvät automaattisesti kokeilujakson päättyessä tai palveluntarjoajan tai EMOTUMin sitä aiemman ilmoituksen johdosta.  Ottaen edellä oleva virke huomioon, jos ohjelmisto on toimitettu sinulle arviointitarkoitukseen, tämä sopimus ja oikeutesi käyttää ohjelmistoa päättyvät automaattisesti kolmenkymmenen (30) päivän kuluttua ohjelmiston vastaanottamisesta tai EMOTUMIN sitä aiemman ilmoituksen johdosta. Muussa tapauksessa tämä sopimus ja sen mukaiset oikeutesi ovat voimassa toistaiseksi, ellei niitä päätetä tämän kohdan 3 mukaisesti.

Tämä lisenssi päättyy automaattisesti ilman irtisanomista, jos et noudata jotakin tämän sopimuksen ehtoa. Jos olet saanut ohjelmiston palveluntarjoajaltasi, ohjelmiston käyttöoikeuden jatkuminen edellyttää, että maksat palveluntarjoajalle sille kuuluvat maksut. Jos tämä lisenssi edellyttää sitä, että suoritat maksun palveluntarjoajallesi, lisenssi päättyy palveluntarjoajan ilmoituksesta, jos maksua ohjelmistosta ei ole suoritettu.

Jos tämä sopimus päättyy tämän kohdan 3 mukaisesti, sinun on lopetettava ohjelmiston käyttö, poistettava tai tuhottava kaikki ohjelmiston kappaleet ja tuhottava kaikki ohjelmiston mukana toimitetut tai ohjelmistosta kopioidut paperilla olevat tiedot.

4. Ohjelmistolla ei ole takuuta

OHJELMISTO TOIMITETAAN ”SELLAISENAAN”. LAIN SALLIMISSA RAJOISSA EMOTUM NIMENOMAISESTI KIISTÄÄ KAIKKI OHJELMISTON SUORAT, EPÄSUORAT, LAKISÄÄTEISET TAI MUUT TAKUUT JA SANOUTUU IRTI NIISTÄ, JA LAIN SALLIMISSA RAJOISSA EMOTUM ERITYISESTI KIISTÄÄ KAIKKI EPÄSUORAT TAKUUT MYYNTIKELPOISUUDESTA, SOVELTUMISESTA TIETTYYN TARKOITUKSEEN, IMMATERIAALIOIKEUKSIEN LOUKKAAMATTOMUUDESTA TAI MUUSTA KOLMANNEN OSAPUOLEN OIKEUKSIEN LOUKKAAMATTOMUUDESTA. EMOTUM EI TAKAA, ETTÄ OHJELMISTO TÄYTTÄÄ VAATIMUKSESI TAI ETTÄ LISENSOIDUN OHJELMISTON KÄYTTÖ ON KESKEYTYKSETÖNTÄ TAI VIRHEETÖNTÄ.

5. Ohjelmiston omistusoikeus

Tunnustat ja hyväksyt sen, että kaikki ohjelmiston omistusoikeudet ja immateriaalioikeudet pysyvät EMOTUMilla tai sen alihankkijoilla ja niitä koskee ainoastaan tällä sopimuksella annettu rajoitettu ohjelmiston käyttöoikeus. Tämä sopimus ei ole kauppa eikä siirrä sinulle mitään omistusoikeutta ohjelmistoon eikä mitään siihen liittyviä patentteja, tekijänoikeuksia, liikesalaisuuksia, kauppanimiä, tavaramerkkejä eikä muita omistukseen perustuvia oikeuksia tai immateriaalioikeuksia.

6. EMOTUMin vastuun rajoitus

EMOTUM EI VASTAA MISTÄÄN VAHINGOISTA EIKÄ ERITYISESTI MINKÄÄNLAISISTA ERITYISISTÄ, SATUNNAISISTA, VÄLILLISISTÄ TAI EPÄSUORISTA VAHINGOISTA, JOTKA AIHEUTUVAT OHJELMISTON KÄYTÖSTÄ TAI KYKENEMÄTTÖMYYDESTÄ KÄYTTÄÄ OHJELMISTOA TAI LIITTYVÄT NIIHIN, VAIKKA EMOTUMILLE OLISI ILMOITETTU VAHINKOJEN MAHDOLLISUUDESTA.  TÄLLAISET VAHINGOT SISÄLTÄVÄT MUUN MUASSA VOITTOJEN, TULOJEN TAI LIIKETOIMINNALLISTEN TIETOJEN MENETYKSEN.  EMOTUMIN, SEN ALIHANKKIJOIDEN TAI PALVELUNTARJOAJASI TÄMÄN SOPIMUKSEN MUKAINEN KOKONAISVASTUU EI MISSÄÄN TAPAUKSESSA YLITÄ OHJELMISTOSTA MAKSAMAASI HINTAA TAI KAHTAKYMMENTÄVIITTÄ DOLLARIA, KUMPI NÄISTÄ ONKAAN SUUREMPI.

Jos toimivaltainen tuomioistuin katsoo tämän sopimuksen edelliset kohdat pätemättömiksi rajoittamaan EMOTUMin vastuuta kyseisten kohtien nimenomaisten ehtojen mukaisesti, EMOTUMin ohjelmistoon liittyvä ja tämän sopimuksen mukainen vastuu rajoittuu lain sallimissa rajoissa EMOTUMin valinnan mukaisesti joko:

(a) jos vastuu liittyy palveluihin, palveluiden uudelleentoimittamiseen tai niiden uudelleentoimituksen kustannusten maksamiseen, tai

(b) jos vastuu liittyy tavaroihin, tavaroiden korjaamiseen tai niiden ostohinnan hyvittämiseen.

7. Lisäehdot

Tämä sopimus muodostaa tähän aihealueeseen liittyvän osapuolten välisen sopimuksen kokonaisuudessaan ja korvaa ja syrjäyttää kaikki muut osapuolten väliset tätä aihealuetta koskevat lausunnot, lupaukset, tiedonannot, sopimukset ja käsitykset. Jos toimivaltainen tuomioistuin katsoo jonkin tämän sopimuksen kohdan täytäntöönpanokelvottomaksi, kaikki muut kohdat pysyvät kokonaisuudessaan voimassa ja täytäntöönpanokelvoton kohta korvataan täytäntöönpanokelpoisella kohdalla, joka parhaalla mahdollisella tavalla täyttää täytäntöönpanokelvottoman kohdan tarkoituksen ja taloudellisen vaikutuksen. Tätä sopimusta voidaan muuttaa vain osapuolten allekirjoittamalla kirjallisella asiakirjalla. Tämä sopimus koskee yksinomaan sinua, etkä saa siirtää tai luovuttaa sopimusta tai mitään sen mukaista oikeutta ilman EMOTUMin etukäteistä kirjallista suostumusta.  Tämän rajoituksen vastainen siirto tai luovutus on pätemätön. Tämä sopimus sitoo ja koskee sopimuksen osapuolia, niiden perillisiä, laillisia edustajia, oikeusseuraajia ja sallittuja siirronsaajia.

Minkään tämän sopimuksen mukaisen oikeuden käyttämättä jättämistä tai viivästynyttä käyttämistä ei pidetä oikeudesta luopumisena, ellei luopumista ole tehty nimenomaisesti kirjallisesti oikeudesta luopuvan osapuolen allekirjoittamana. Yksittäistä luopumista ei pidetä jatkuvana tai myöhempänä luopumisena. Kumpikaan osapuoli ei väitä, että sillä olisi valtuus ottaa tai luoda toisen osapuolen puolesta mitään nimenomaista tai välillistä velvoitetta. Hyväksyt sen, että kohtien 1 tai 2 rikkomisen tai väitetyn rikkomisen tapahtuessa EMOTUMilla on oikeus hakea ja saada kieltomääräys tai muu soveltuva kohtuullinen hyvitys kaikkien muiden EMOTUMin käytettävissä tämän sopimuksen ja lain mukaisesti olevien oikeussuojakeinojen lisäksi. Tähän sopimukseen ja sen tulkintaan sovelletaan New South Walesin osavaltion ja Australian liittovaltion soveltuvia lakeja lukuun ottamatta lainvalintaa koskevia säännöksiä.  Yhdistyneiden Kansakuntien kansainvälistä tavaran kauppaa koskevista sopimuksista tehtyä yleissopimusta ei sovelleta.

8.  Hyväksyminen

JATKAMALLA ASENNUSTA JA KÄYTTÄMÄLLÄ OHJELMISTOA ILMAISET OLEVASI IKÄSI PUOLESTA OIKEUSTOIMIKELPOINEN JA LUKENEESI, YMMÄRTÄNEESI JA HYVÄKSYNEESI EDELLÄ OLEVAT EHDOT.

10. kesäkuuta 2011
